A bankok csökkentenék a törlesztõrészleteket
A Bankszövetség két javaslatot dolgozott ki a devizaadósok megmentésére, ezek a forintosítás, a kamattámogatás és az árfolyamgát típusú védelem kombinációján alapulnak. A terhek nagyobb részét a bankok vinnék, kisebb részt vállalhat az állam.
Patai Mihály, a bankszövetség elnöke a Reuters hírügynökségnek azt mondta, hogy a magyar bankok összességében több százmilliárd forint terhet vállalnak, több évre elosztva.

A javaslat fõ elemei a kormány által megfogalmazott igények figyelembe vételére épülnek, vagyis azt célozzák, hogy a devizaadósok havi törlesztõrészletei jelentõsen csökkenjenek.

Az egyik javaslatban a tartozás forintosítása és kamatkedvezmény nyújtása áll, a másikban az árfolyamgát átdolgozása szerepel.

Úgy tudjuk, hogy a bankszövetség a még jól fizetõ, és a 90 napon túli tartozást felhalmozó adósok ügyét is vizsgálta. Mindkét csoport érdekeit, sõt a hitellel nem rendelkezõk szempontjait is szem elõtt tartotta, amikor kidolgozta a javaslatait, és mindkét adósi körnek próbál segíteni.

Az egyeztetéseket a felek csütörtökön folytatják.
mentõcsomag Bankszövetség törlesztõrészlet devizahitelesek